open-index/open-wikipedia-markdown huggingface dataset:
Tè

**Tè** (Bahsa Cina: 茶) nakeuh jeuneujép nyang nyang geupeugöt nibak ôn bak tè. Ôn tè jeuet geubôh lam peunajôh keu pumangat nyeum atawa ubat Cina. Tè na le jeunèh miseue tè ijô, tè putéh, tè kunèng ngön tè itam. 

## Nè

## Eu Cit
* Cina

## Neubeuët lom
* 
* 

## Peunawôt luwa
* 公益社団法人日本茶業中央会
Joshua Bassett

**Joshua Taylor Bassett** (lahe 22 Desember 2000) nakeuh sidroe aktor ngon penyanyi Amirika Syarikat. Jih jituri keu peran jih bak filem *[[High School Musical: The Musical: The Series]]*.

## Asai teunuléh
Manèk manoe

**Manèk manoe** atawa **balék baloe** (Latèn: *Aerva lanata*) nakeuh jeunèh bak kayèe nyang na di Acèh. Ôn bak nyoe kayém geungui keu peusijuek.
Lakoe ie

**Lakoe ie** saboh jeunèh seureungga nyang udép ateueh muka ie. Lam basa Indonesia, binatang nyoe geukheun *anggang-anggang*
Edgar de Wahl

Ma **Edgar de Wahl** (23 Agustus 1867 – 9 Maret 1948) geuphò ē panyoe guru Baltik German, matematikawan, lan linguistik. Geuphò ka panyoe banê Interlingue (dijoeak 'Occidental' sapai dapeuët deungon lamcôt koh) ka peuënggöa bahasoe buatan alamiah berdasarkan bahasoe Indo-Eropa, ka dieuangkeuëng saboh dipublikasikan pada 1922.
West Side Story (film)

West Side Story nakeuh saboh film Amirika Syarikat thôn 1961 nyang jipeugot lé Robert Wise dan Jerome Robbins.

## Keutrangan
Fantasia (film)

Fantasia nakeuh saboh film Amirika Syarikat thôn 1940 nyang jipeugot lé Samuel Armstrong, James Algar, Bill Roberts, Paul Satterfield, Ben Sharpsteen, David D. Hand, Hamilton Luske, Jim Handley, Ford Beebe, T. Hee, Norman Ferguson dan Wilfred Jackson.

## Credits

## Keutrangan
Mukim Lhok Nibong

**Mukim Lhok Nibong** nakeuh saboh mukim di keucamatan Pantee Bidari Kabupatèn  Acèh Timur

## Nè
* Data mukim di Acèh
Sumber Garunggung, Dusun Teungöh, Barito Timu

**Sumber Garunggung** nakeuh gampông di Dusun Teungöh, Kabupatèn Barito Timu, Kalimantan Teungöh.

## Nè
Australia Tunong

**Australia Tunong**, nyang kayém geukheun Southern Australia (SA), nakeuh saboh nanggroë nyang na di bagian pusat seulatan Australia. Nanggroë nyoë na padum-padum boh wilayah nyang paléng that thô di nanggroe nyan. Nanggroë nyoë nakeuh nanggroë nyang keupeuet nyang paléng rayek di Australia, nyang luwah wilayahjih 984.321 km2 (380.048 mil2).

## Geografi
Australia Tunong meuceuë ngon mandum nanggroë-nanggroë nyang na di ban sigom nanggroë Australia dan Wilayah Utara. Nanggroë nyoe meuceuë ngon Australia Barat di barat, Wilayah Utara di utara, Queensland di timu barôh, New South Wales di timu, ngon Victoria di timu seulatan. Bataih seulatanjih nakeuh Great Australian Bight. 

## Tarèh

Lagèe di seulatan Australia, wilayah Australia Tunong na seujarah nyang panyang geuduëk manusia lé bansa-bansa nyang na lam wilayah nyan. Bak thôn 1836, Perusahaan Australia Tunong geupeudong saboh teumpat tinggai seucara sementara di Kingscote, Pulo Kangaroo, limong buleuen sigohlom geupeudong banda Adelaide. Peuduëk nyan geupeugot nibak saboh prinsip peududukan nyang teulaksana, nyang meukeusutjih keu geupeugöt saboh masyarakat nyang meugah keu ureuëng meugalak droe, deungon geupeugöt keubebasan sipil ngon toleransi agama. Pendekatan nyoe geuinspirasi le ide-ide Edward Gibbon Wakefield ngon lheueh nyan geupeuguna lé Perusahaan Selandia Baru

## Ureueng duek
Australia Tunong nakeuh nanggroë keulimong nyang paléng le ureuëng duek di antara nam nanggroë ngon dua wilayah di Australia. Nanggroë nyoe na kureueng nibak 8 persen dari total populasi nanggroë. Leubèh le ureuëng duek di wilayah metropolitan Adelaide. Nanggroë nyang na tinggai di wilayah nyang subur di seulatan panté ngon Krueng Murray. Nanggroë Australia Seulatan na keunikan bak asai mula kolonialjih. Hana lagèe wilayah la'én di Australia, nanggroë nyoe hana geupeudong seubagoë saboh teumpat peudamè.
Tom Holland

**Thomas Stanley Holland** (lahe 1 Juni 1996) nyang jituri cit ngon **Tom Holland**, nakeuh sidroe aktor Keurajeuën Inggréh. Penghargaan jih termasuk British Academy Film Award dan lhee Saturn Awards. Na padum-padum boh publikasi geuboh nan jih sidroe aktor nyang paleng populer nibak generasi jih.

Karir Holland dimulai bak umu sikureung thon watee jih terdaftar bak kelas tarian, di pat sidroe koreografer geu perhatikan jih dan geu atur untuk jih audisi untuk peran di *[[Billy Elliot the Musical]]* di London Victoria Palace Theatre. Lheuh dua thon latihan, jih meunang peran pendukung bak thon 2008 dan di tingkatkan keu peran judul thon nyan, yang di peuleumah sampoe thon 2010. Holland peugot debut filem jih lam drama musibah *[[The Impossible]]* (2012) seubagoe sidroe turis remaja nyang keunong tsunami, nyang geu pujoe. Lheuh nyan, Holland meuputôh keu meupeugot karir bak filem akting, meupeudeh bak filem *[[How I Live Now]]* (2013) ngon meupeudeh tokoh-tokoh seujarah bak filem *[[In the Heart of the Sea]]* (2015) ngon miniseri *[[Wolf Hall]]* (2015).

## Asai teunuléh
Sistem mata uroe

**Sistem mata uroe** nakeuh seunapat beunda langèt nyang teudöng nibak saboh bintang nyang geukheun mata uroe ngön ban dum objek nyang teuikat lé gaya gravitasi. Objek-objek nyan na lapan boh planet nyang ka geutupeue ngön orbit beuntuk elips, limong boh planet ubeut, 290 satelit alami nyang ka geutupeue, ngön meujuta beunda langet (meteor, asteroid, komet) nyang laén.

Sistem mata uroe geuweuek jeuet mata uroe, peuet planet blah dalam, sabôk asteroid, peuet planet blah luwa, dan bak blah paléng luwa nakeuh Sabôk Kuiper ngon piringan meusipreuek. Awan Oort geukira na bak wilayah paléng jeuôh nyang jeuôhjih na meu seuribèe go di luwa bagian nyang paléng luwa.

## Planet
Meunurôt jeuôh nibak mata uroe, ban lapan boh planet lam sistem mata uroe nakeuh Merkurius (57,9 juta km), Venus (108 juta km), Bumoe (150 juta km), Mars (228 juta km), Jupiter (779 juta km), Saturnus (1.430 juta km), Uranus (2.880 juta km), ngön Neptunus (4.500 juta km). Peuet boh planet bagian dalam, nyakni Merkurius, Venus, Bumi, ngön Mars nakeuh planet bumoe nyang teupeugöt nibak batèe ngön lugam. Salang peuet boh planèt blah luwa nakeuh planet gôgasi nyang jeuôh leubèh rayek nibak planet bumoe. Dua boh planet paléng rayek, nyakni Jupiter ngön Saturnus nakeuh planet gôgasi gah nyang paléng le teupeugöt nibak hidrogen ngön helium. Dua boh planet nyang laén, Uranus ngön Neptunus, nakeuh planet gôgasi èh nyang teupeugöt nibak seunyawa ngön titék cayé leubèh manyang nibak hidrogen ngön helium, nyang geukheun seunyawa volatil hi ie, amonia, ngön metana.

## Kalon cit
* Mata uroe
* Bintang
* Bumoe
* Buleuen
Serena (Pokémon)

**Serena** meujud peura-puraan nyoe dalam waralaba media Pokémon nan dimiliki oleh Nintendo dan Game Freak. Peurutama kali utamua dinyoe dalam geumeugah video *[[Pokémon X dan Y]]*, sebagai salah satu dar dua peura-puraan protagonis nan meunoe oleh pemain peurantan reutan peuraneutnyoe, yakni Calem. Utamua juë oelah tampil dalam beungeutkeun Pokémon lain, peutama dalam anime menjadi peugampong Ash Ketchum di wilayah Kalos, dengan cita-citanya peunah menjadi Ratu Kalos, satu gelar nan dijeut keu peugampong Pokémon beunghis di wilayahnyoe. Dalam seri manga, peureuya jeut karakter dan seutara ceritanyo peunah beuda dari versi geumeugah video dan anime, utamua meusyurat **Yvonne Gabena**.

Waleun peugampong coba-peugampong lain dalam seri geumeugah video Pokémon, Serena nyoe meujud sambutan nan baik untuk peuneuja dalam anime. Jeutsoek beujantui akibat mamasangromantikan Ash Ketchum seunyoe anime *Pokémon XY* beukae, nan ditandai dengan pintoenya nan mesulot dan mesibi setiap kaloe nanggroe, beudang, atau beuroeboeh bersama Ash. Seuen geunong peunah meujud peuteumpeun dikritik seunyoe mamamai terlalu leugöe dan teubantuët untuk pasaran anime Pokémon, yakni kalang anak-anak. Seneung ciuman nya dengan Ash dalam beungeutkeun panyoe *Pokémon XYZ* meunah satu ciuman nan dicaköe kalon peunyenang anime di Jepang.

Peurajeut Serena meunah disain oleh Ken Sugimori dan Atsuko Nishida untuk versi geumeugah video. Sementara untuk versi anime disain oleh Toshihito Hirooka, dan untuk versi manga oleh Satoshi Yamamoto. Peyombe suara nya untuk anime meunah Mayuki Makiguchi untuk basa Jepang dan Haven Paschall untuk basa Inggris.

## Referensi
Neugara anggèeta Seunaboh Nanggroe-nanggroe Asia Teunggara

Sampai tahun 2010, **[[Peureumponan Nanggroe-Nanggroe Asia Tenggara|ASEAN]]** ampon geubri 10 nanggroe anggota, saboh nanggroe anggota kandidat, ngon saboh nanggroe peunteng.

ASEAN geupeulandok bak 8 uroe boh Agustus 1967 deungon 5 anggota awal, nyan nakeuh Thailand, Indonesia, Malaysia, Singapura, ngon Filipina.

## Daftar anggota ASEAN
Bahsa raseumi

**Bahsa raseumi** nakeuh bahsa nyang geubri keugunaan bak komunikasi resmi, lagèë bak undang-undang ngon surat-surat resmi, ngon jeuet keuh geupeureuëng lé ngon cara interaksi nyang ka dipeugot keu peureumeusan fungsi-fungsi saboh jabatan. Bada fihak hukum, bahsa resmi nakeuh bahsa nyang geubri status hukum khusus lé saboh neugara, neugara bagian, ngon wilayah nyang geupeugot wilaya tertentu. Bahsa raseumi nakeuh bahsa nyang ka jeuet keugunaan bak administrasi pemerintah (seupeuna bak peursalé ngon parlemen). Keureujap "makna ureung nyang geupeugah hana jeuet keu peuubah lé boh peuneugah", istilah "bahsa resmi" hana jeuet keu meurujuk keu bahsa nyang geuh peugah lé ureung atawa neugara, tapi lé pemerintahan nyakni.
Meuseujid Qiblatain

**Meuseujid Qiblatain** (**مسجد القبلتين** "Meuseujid Dua Kiblat") nakeuh saboh meuseujid nyang na di Madinah al-Munawwarah. Meuseujid nyoë geupeucaya lé ureuëng Islam nakeuh disinan teumpat Rasulullah SAW neuteurimong peurintah (wahyu) nibak Allah SWT keu neutuka arah Qiblat dari Baitul Maqdis u Makkah. Meuseujid nyoë geupeudong lé Sawad ibn Ghanam ibn Ka'ab nibak thôn 2 H (623 M), nakeuh meuseujid nyoë salah saboh meuseujid nyang na dua mihrab (lageuem nyang geutunyok arah kiblat) lam arah nyang han saban. Phôn that meuseujid nyoë geupeunan Meuseujid Bani Salamah, saweuëb geupeudong meuseujid nyoë bak euncit rumoh Bani Salamah. Nibak thôn 1987, lam masa Raja Fahd, meuseujid nyoë kalheuh geupuga keulayi ngon geupeugadoh mihrab nyang arah u Yerusalem, meuhat mihrab keuë u Madinah nyang mantong geunguy lageè sot.

## Nè seunurat
Bansa Gayo

**Gayo** nakeuh saboh bansa nyang neuduëk di tanoh Gayo di Provinsi Acèh jeumba teungoh. Jumeulah mandum ureuëng Gayo lam keunira ureuëng duëk di Acèh nibak thôn 2010 nakeuh 336.856 droë. Wilayah neuduëk ureuëng Gayo bak masa nyoë nakeuh di dairah Kabupaten Aceh Tengah, Kabupaten Bener Meriah, Kabupaten Gayo Lues, ngon na padum-padum padum boh teumpat di dairah Kabupaten Acèh Teunggara.

## Bahsa
Bahsa Gayo nakeuh bahsa seubagoë bahsa nyang geumarit lé ureuëng Gayo. Bahsa nyoë nakeuh rôh lam kawan bahsa nyang teuka nibak peureudeè bahsa Austronesia. 

Peungarôh nyang teuka dari lua jeuët keu meubida narit lam bahsa Gayo. Bahsa Gayo lam narit ureuëng Lokop, na bacut bida ngon narit ureuëng Gayo nyang na di Gayo Kalul, Gayo Lut, Lingè, dan Gayo Lues. Hai nyoë nakeuh seubab na peungarôh bahsa nibak bahsa Acèh nyang leubèh ramè ureuëng marit di Acèh Timu. Meunan cit ngon Gayo Kalul, nyang neuduëk di Acèh Teumiëng, na bacut meujampu narit keunong peungarôh nibak Bahsa Meulayu saweuëb dairah nyan leubèh rab ngon dairah Sumatra Utara, laén nibak nyan nakeuh Gayo Lues nyang leubèh jipeungarôh lé Bahsa Alaih saweuëb hubôngan siuroë-uroë ureuëng Gayo Lues leubèh le ngon masyarakat Ureuëng Alaih.

## Eu cit
* Basa Gayo
* Ureueng Acèh
* Ureueng Alaih

## Nè seunurat
Safawi

**Wangsa Safawiyah** atawa **Safawi** (; ) nakeuh saboh wangsa nyang that peunténg lam tarèh Iran. Wangsa nyoë nakeuh wangsa nyang puga keurajeuën Syi'ah nyang paléng rayêk nibak masa lheuëh runtôh keurajeuën Wangsa Fatimiyyah di nanggroë Meusé. Lé wangsa Safawi nyan Syi'ah jiangkè jeuët keu agama raseumi lam keurajeuën nyan, sampoë meuhat ngon nyan keuh jeut geukheun nyan seubagoëh saboh hai nyang that peunténg cit lam tarèh ummat Islam.

Mula phôn Wangsa Safawiyyah jimat kuasa nakeuh nibak thôn 1501 sampoë 'an thôn 1722 (na jibeudoh lom keulayi lam masa hana trép nibak thôn 1729 sampoë 'an thôn 1736). Nibak masa puncak jaya wangsa nyan, wilayah Safawiyyah nakeuh ban sigom wilayah Iran, Azerbaijan, Armenia, ngon Irak, Georgia, Afghanistan, Kaukasus, dan ladôm Pakistan, Turkmènistan ngon Turki. Safawiyyah nyan geukheun cit seubagoë saboh nanggroë meusiu Islam nyang laén Wangsa Qajar ngon wangsa Pahlèvi.

Bah that pih wangsa nyan ka runtôh nibak thôn 1736, wangsa nyan jikeubah pusaka rayëuk that keu seubab meubeudoh bangsa Parsi seubagoë saboh bansa hayeuë lam bhah peutheun ekonomi antara timu ngon barat, jeut keu seubab meuceuhu nanggroe Iran nibak uroë nyoë seubagoë bansa nyang that meusaneut lam puliték ngon peumerintah, meunan cit keuneubah rayeuëk wangsa Safawi lam bhah peuneudong ngon seni  budaya nyang lagak lagoina, jeuët takheun ngon seubab Safawi nyan cit Syiah ka na ban sigom Iran ngon wilayah-wilayah laén nibak silingka nyan.

Nè Wangsa Safawi nyan nakeuh teuka nibak Ureuëng Kurdi di Irak nyang bak saboh masa neuwèh dari nanggroë Kurdistan u nanggroë Ardabil nyang nibak uroë nyoë jitamong lam wilayah Azerbaijan.

## Nè seunurat
Hejaz Railway

**Hejaz Railway** (geukheun cit **Hedjaz** or **Hijaz**; Bahsa Arab **حجاز تيمور يولى**, ) nakeuh saboh galue (rèn) geuritan apui ubit nyang geupuga lé Turki Utsmani nibak masa Sultan Abdul Hamid II (1876-1908). Rot geuritan nyang meubuju panyang nyan dari nanggroë Damsyik (Syria) - Amman (Jordan) sampoë u Madinah (Arab Saudi).Rot nyan nakeuh beunagi nibak rot geuritan apui nyang jeut keu hubôngan banda Istanbul (Turki) - banda Haifa (Israel), nyoë nakeuh saboh proyèk nibak masa khalifah Turki Utsmani laén nibak proyèk telekomunikasi geupasang kabel telegraf ban sigom wilayah kekhalifahan Turki Utsmani nyang nibak masa nyan na ban sigom sikhan wilayah Afrika Utara, Timu Teungoh sampoë u Balkan.

Mula phôn geupuga galue rèn geuritan Hejaz Railway nyan nibak thôn 1840 M meuhat barô jeuët geupeuseuleusoë nibak thôn 1908. Reuncana rayeuëk nibak proyèk nyan nakeuh keu geupeusaboh wilayah Keurajeuën Turki Utsmani nyang that luah ngon galue rèn geuritan seureuta telekomunikasi, proyèk nyan that geupeureulè lom keu ngon peujak program Pan Islamisme nyang teungoh geupeukong lé Sultan Abdul Hamid II nibak masa nyan. Laèn nibak program galue rèn geuritan nyan geumeukeusud cit keu keundraan ureuëng ék haji nyang teuka nibak wilayah-wilayah keurajeuën Turki ngon nanggroë laén dilingka nyan.
Seunaboh Bansa-bansa Asia Teunggara

Peureumponan Nanggroe-Nanggroe Asia Tenggara (Bahsa Inggréh: Association of Southeast Asian Nations, atawa ASEAN) nakeuh saboh organisasi géopolitik ngon Kerja Sama Ékonomi nibak neugara-neugara di kawasan Asia Tenggara, nyang geupeudong bak Bangkok, Thailand bak uroe 8 uroe Buleuen Tujuh 1967 teuka uroe Deklarasi Perbara nibak Indonesia, Malaysia, Filipina, Singapura ngon Thailand. Organisasi nyoe geupeuenyoe keu peudeudiek peureumeusan ekonomi, keumangan sosial, ngon peudeudiek keubudayaan neugara-neugara anggota nyoe, peudeudiek damai ngon kestabilan di tingkat regional, ngon peudeudiek peunyeuë kaul di antara anggota nyoe ngon cara damai.
Mata uroe

**Mata uroe** nakeuh bintang nyang na di pusat sistem mata uroe. Bentuk jih karap bola ngon terdiri dari campuran plasma ngon medan magnet. Diamètèjih nakeuh kira-kira 1.392.684 km, leubèh kureuëng 109 go diamètè Bumoë, ngon massajih (kira-kira 2e+30 kilogram, 330.000 go massa Bumoë) meuwakili leubèh nibak 99,86% nibak mandum massa tata surya. Mata Uroë nakeuh beunda langèt paléng rayek lam galaksi Bima Sakti, nyang bahkan 10 go leubèh rayek nibak planet paléng rayek lam tata surya, Yupiter.
Bandara King Abdul Aziz

**Bandara King Abdul Aziz** (**BUIRA**) () , merupakan bandara raya nyang na di banda Jeddah di Arab Saudi. Nan bandara nyoë geucok nibak nan Raja Arab Saudi nyang phôn, Abdul Aziz bin Saud.

Bandara King Abdul Aziz nyoë na ji'ôh jih 19 batè blah rot barôh banda Jeddah. Phôn geupuga nibak thôn 1974, ngon seuleusoë nibak thôn 1980. Geupeuhah phôn bandara nyoë nibak tanggai 31 buleuën limöng thôn 1981, lheuëh geuraseumi bak buleuën peuët thôn 1981.

Saweuëb rab that banda Jeddah u banda suci ummat Islam Makkah, bak bandara nyoë geupeugot saboh terminal khusuih keu teumpat geuteurimöng ureuëng ék haji nyang teuka dari ubéna nanggroë ureuëng Islam atawa cit dari dum nanggroë nyang kon Islam. Meuhat keuh bandara nyoë saboh teumpat nyang that peunténg keu bhah ibadah haji bak masa nyoë, ngon masa nyang teuka ukeuë.

Bandara nyoë geurancang lé arsitèk Fazlur Rahman Khan nibak peurusahaan arsitèktur Skidmore, Owings ngon Merrill LLP (SOM), lheuëh nyan geurikayasa lom lé Horst Berger nibak peurusahaan Geiger Berger Associates.

## Peunawôt luwa
* Situs Raseumi Bandara King Abdul Aziz Jeddah
Yèe

**Yèe** nakeuh jeunèh eungkôt lam laôt nyang rungkha tubôhjih teupeugöt nibak tuleueng rawan, na lungkiek iseueng 5-7 boh bak binèh ulèe ngön sirép dada nyang hana meusambông ngön ulèe.

## Jeunèh
Di Acèh na padum-padum boh jeunèh yèe nyakni:

### Famili Carcharhinidae
* Yèe beuton (*Carcharhinus leucas*)
* Yèe brôh (*Carcharhinus longimanus*)
* Yèe gapeueh (*Carcharhinus melanopterus*)
* Yèe meurak bulu (*Carcharhinus obscurus*)
* Yèe munjông (*Carcharhinus altimus*)
* Yèe napoleon (*Carcharhinus plumbeus*)
* Yèe nawan (*Carcharhinus falciformis*)
* Yèe apông (*Prionace glauca*)
* Yèe urot (*Loxodon macrorhinus*)
* Yèe aweuek (*Triaenodon obesus*)


Beureukaih:Bullshark Beqa Fiji 2007.jpg|Yèe beuton
File:Oceanic Whitetip Shark.jpg|Yèe brôh
File:Carcharhinus melanopterus mirihi.jpg|Yèe gapeueh
File:Carcharhinus obscurus at Seaworld.jpg|Yèe meurak bulu
File:Carcharhinus altimus nefsc.jpg|Yèe munjông
File:Carcharhinus plumbeus georgia.jpg|Yèe napoleon
File:Carcharhinus falciformis off Cuba.jpg|Yèe nawan
File:Tiburón azul (Prionace glauca), canal Fayal-Pico, islas Azores, Portugal, 2020-07-27, DD 31.jpg|Yèe apông
File:Loxodon macrorhinus3.jpg|Yèe urot


### Famili Sphyrnidae
* Yèe plengkong (*Sphyrna zigaena*)
* Yèe rimba (*Sphyrna lewini*)


File:Sphyrna zygaena in a tank.jpg|Yèe plengkong
File:Scalloped Hammerhead Shark Sphyrna Lewini (226845659).jpeg|Yèe rimba


### Alopiidae
* Yèe tikôh (*Alopias*)

### Galeocerdonidae
* Yèe rimueng (*Galeocerdo cuvier*)

### Hemigaleidae
* Yèe kacang (*Hemigaleus microstoma*)
* Yèe monas (*Hemipristis elongata*)


File:Hemigaleus microstoma ranong 3.jpg|Yèe kacang
File:Hemipristis elongata ranong.jpg|Yèe monas


### Lamnidae
* Yèe mako (*Isurus oxyrinchus*)
* Yèe tangiroe (*Isurus paucus*)


File:Kurzflossen-Mako.jpg|Yèe mako
File:Isurus paucus 2.jpg|Yèe tangiroe


### Rhincodontidae
* Yèe bintang/tilam (*Rhincodon typus*)

### Hemiscylliidae
* Yèe kantup / karang / batèe (*Chiloscyllium punctatum*)
* Yèe gapeueh (*Hemigaleus microstoma*)

### Laén-laén
* Yèe anoe
* Yèe bungong (*Cephaloscyllium variagatum*)
* Yèe bubaji (*Rhynchobatus australiae*)
* Yèe itam
* Yèe minyeuk (*Squalus edmundsi*)
* Yèe parang
* Yèe pa'è (*Orectolobus leptolineatus*)
* Yèe reudeuep

## Asai seunurat

## Beuet leubèh le
* Identifikasi Ikan Hiu Yang Tertangkap di Perairan Barat Aceh dan Status Konservasinya
* Identifikasi Spesies Hiu yang Tertangkap di Perairan Utara Aceh

## Eu cit
* Eungkôt
* Paroe
Mi Acèh

**Mi Acèh** nakeuh saboh peunajôh mi keueueng meujampu khaih Acèh di Indonesia. Mi kunèng teubai ngon neucang sie leumo, sie kamèng atawa peunajôh laôt (udeueng ngon cumi) geuidang lam saboh kuah kari nyang seungam dan keueueng. Mi Acèh biasajih geubôh bawang guréng dan geuidang meusigo ngon eumpieng, bawang mirah, boh timon, ngon boh kuyuen. Mie aceh biasa jih dihidangkan lam lhee bentuk yaitu mi kuah, mi tumeh atau mi basah, dan mi gureng tho. menyo di Aceh kamo biasa hana gekhen mi aceh, biasa bak kede atau dirumoh gekhen ngen mi gureng atau mi tumeh. 

## Seujarah
Mi Aceh geupeudeuh seujarah budaya masyarakat Aceh nyang le that peungaroh budaya luwa nyang peugöt wilayah Aceh. Kuah ngön bahan dasar kari meuasai nibak masakan India, seudangkan mi meuasai nibak masakan Cina. Preferensi keu sie kameng ngon leumo geupeudeuh nilai Islam nyang geupeureulèe keu peunajoh nyang haleue. Seudangkan preferensi keu eungkot laôt nyan geupeutunyok lokasi geografis Acèh nyang jikeulileng lé laôt lagèe La'ôt Malaka, La'ôt Andaman ngon Laôt Hindia, seureuta cara udep ureuëng Acèh seubagoë ureuëng meukat, ureuëng meulampôh ngon ureuëng meulaôt jinoe, teumpat pajoh mi aceh jeuet meurumpok di padum-padum boh banda di Indonesia, seureuta di neugara jiran lagee Malaysia ngon Australia.

## Nè seunurat
Peulara binatang

**Peulara binatang** nakeuh buet peulara meunatang keu geucok meunapha'at ngön hasejih. Meunatang peulara nyang geupeulara nakeuh leumo, eungkôt, kamèng, bubiri ngön bui. Haséjih nakeuh sie, ie abin, boh manok, ngön ija (sibagoe wol). Seulaén nibak nyan, èk binatang jeuet geungui keu baja dan meulatang peulara jeuet keu alat transportasi dan keu geumeu'u.

Hai-hai nyang jitamong lam buet peulara beulatang nyan nakeuh seudia eumpeuen. Peulara binatang geupubida jeuet keu ekstensif atawa intensif, dan na cit peulara binatang semi intensif nyang geupeusaho ban dua nyan. Lam budidaya ekstensif, binatang nyan geupubiyeue jak mita eumpeuen keudroejih, meujan lam blang luwah, dan meujan lam keunalon. Lam budidaya intensif, nyang kayém that na di nanggroë-nanggroë nyang maju, binatang geupeulara lam weue kusuih. Eumpeuenjih geuseudia kusuih, dan udepjih geuatô ngon cara nyang efisien dan produktif.
Bahsa Gayo

**Bahsa Gayo** nakeuh saboh bahsa nyang geungui lé ureueng Gayo nyang na di Acèh nyakni di Kabupaten Bener Meriah, Acèh Teungöh, Gayo Lues ngön Lokop.
'Aisyah binti Abu Bakar

**Aisyah binti Abi Bakar Al-Taymiyyah Al-Quraysyi**, (wafeuët bak thôn 58 H/678 M), lam bahsa 'Arab (**عائِشة بنت أبي بكر التيميَّة القُرَشِيّة**). Droëneuh nakeuh sidroë ureuëng inong suci lam Islam nyang jeuët keu **Ma ubéna ureuëng mu'min**, droëneuh sidroë peurumoh Rasulullah Muhammad Shallallahu 'Alaihi Wasallam. Lahéneuh nakeuh nibak thôn nyang keupeuët lheuëh Nabi Muhammmad SAW neuangkèe lé Potallah jeuët keu rasul. Ureuëng chik agam droëneuhnyan nakeuh Sahbat Rasulullah nyang that utama, Abu Bakar Ash-Shiddiq, mak droëneuhnyan nan-geuh Ummu Ruman binti Amir bin Uwaimir bin Abdi Syams bin Kinanah nyang abéh umu nibak masa Rasulullah shallallahu ‘alaihi wa sallam mantöng udép nibak thôn keu-6 Hijriyah.

## Riwayat udép
Droëneuhnyan nakeuh jeuët peurumoh Nabi Muhammad SAW nyang keulhèe, Nabi Muhammad SAW neumeunikah ngon 'Aisyah lheuëh Prang Badar atawa bak thôn nyang keudua lheuëh Hijrah, droëneuhnyan na lam kawôm ureuëng inong nyang rôh neujak peuubat ubéna ureuëng cidra lam prang Badar nyan. Lam ubéna peurumoh Nabi SAW, 'Aisyah nakeuh nyang umu geuh that putik ngon nyang paléng carong. Meusampoë nibak droëneuh nyan keuh le that ileumèe agama Islam nyang neupeusampoë langsông lé Nabi SAW.

'Aisyah umu lapan blah thôn nibak watèe Nabi SAW wafeuët. Droëneuhnyan na neuduëk balèe peuët plôh thôn lheuëh wafeuët Nabi SAW. Yôh abéh umuneuh, 'Aisyah nakeuh umu nam plôh tujôh thôn. Droëneuhnyan meurumpok kalon mandum ban peuët droë Khalifah nyang awai sampoë masa teuka ajaineuh bak masa Khalifah Mu'awwiyah, lam buleuën Ramadhan thôn 58 Hijiriyah.

Lam masa neuudép sajan ngön Nabi 'Aisyah na tom cit keunöng fiteunah, lam keujadian Al-Ifk. Keubit brat that ch'èh-ch'oh bak keujadian Al-Ifk nyan, sampoë Neupeutrôn wahyu lé Allah SWT keu peubibeuëh 'Aisyah nibak mandum haba nyang hana beutôi nyan. Meunan pih ka Neupeugléh nan 'Aisyah bak masa mantong sajan ngön Nabi, nibak masa jinöë pih lé ladôm kawôm Syi'ah mantong teutap jipeucaya keu fiteunah Al-Ifk nyan.

## Nè seunurat
Sultan Abdul Hamid II dari Turki

**Sultan Abdul Hamid II** *Turuki Utsmani: عبد الحميد ثانی `Abdü’l-Ḥamīd-i sânî, Turki: İkinci Abdülhamit* (21/22 buleuën sikureuëng thôn 1842  – 10 buleuën dua thôn 1918) nakeuh sultan nyang keu 34 bagi Keurajeuën Turuki Utsmani.
Tasmania

**Tasmania** (/tæzˈmeɪniə/; Palawa kani: *lutruwita*) nakeuh saboh neugara bagian mupulo di Australia. Pulo nyoe teuduek 240 kilometer (150 mil) di tunong banuwa Australia, jipisah lé Selat Bass. Titik paléng tunong nanggroe Australia nakeuh pulo nyoe.

## Geografi
Neugara bagian Tasmania geucakup pulo utama Tasmania, pulo nyang keu 26 paléng rayek di donya, ngön 1.000 boh pulo laén silingkajih. Tasmania nakeuh neugara bagian di Australia nyang paléng dit ureuëng duek, nyakni 569.825 droe ureueng duek  thôn 2021. Nang nanggroe ngön banda rayekjih nakeuh Hobart, ngön 40 persen populasi geuduek di wilayah Hobart Raya. Nyan jeut keu nanggroe Australia yang paleng hana pusat.

## Ureueng duek
Pulo utama Tasmania dihuni lé ureuëng Duëk Aseuli Dipike bahwa ureuëng duëk aseuli Tasmania dipeucre nibak kelompok Aborigin daratan sekitar 11.700 thon nyang ka lheueh, lheuh tingkat laot nyang ji peuget Selat Bass. Pulo nyan dipeuduek secara permanen le ureung Eropa bak thon 1803 seubagai peuneuduek pidana dari Keurajeuën Britania untuk mencegah klaim bak tanoh le Keurajeuë Prancis phon bak masa Perang Napoleon. Penduduk Aborigin dipeuget antara 3.000 dan 7.000 bak wate pemukiman Inggris, teutapi hampir dipeubinasa lam 30 thon lam periode konflik ngen peuseutu yang dikenal sebagai "Prang Itam" ngen penyebaran peunyakét peularan. Konflik, nyang peukeuh antara 1825 dan 1831 dan meuakibat keu leubeh dari lhee thon undang-undang militer, meupeumioh nyawa hampir 1.100 ureung duëk aselui an pemukim.

Dipeurintah Inggris pulo nyoe awai jih jeut keu bagian dari Koloni Wales Seulatan Baroe tapi jeut keu koloni yang terpisah di bawah nama Van Diemen's Land (ngon nama Anthony van Diemen) bak thon 1825. Kira-kira 80.000 taboh dihukum dijak u Tanoh Van Diemen seugolom praktek nyoe, yang dikenal sebagai transportasi, berhenti bak thon 1853. Bak thon 1855 konstitusi Tasmania jinoe geupeugot, dan thon ukeue koloni nyan  seucara resmi meu ubah nan jih jeut Tasmania. Bak thon 1901 jeut keu saboh nanggroe Australia meulalui proses federasi Australia.

## Ekonomi
Jinoe, Tasmania na ekonomi yeng paleng ubit dari negara bagian dan wilayah Australia, yeng dipeuget le pariwisata, pertanian ngen akuakultur, pendidikan ngen peurawatan kesehatan. Tasmania nakeuh saboh eksportir pertanian nyang rayek, meunan cit tujuan rayek keu ekoturisme. Kira-kira 42 persen wilayah jih, termasuk taman nasional ngen Tanoh Warisan donya (21%) dipeulindong dalam bentuk cadangan. Partai politik lingkungan phon di donya geudirian di Tasmania.

## Nè seunurat
Nanggroe Daya

**Keurajeuën Daya** atawa **Nanggroe Daya** nakeuh saboh Keurajeuën ubit nyang na di Nanggroe Lamno, (jinoë na lam wilayah Kabupatèn Acèh Jaya).

## Tarèh

Yôh masa dilèe nibak pucôk Kruëng Daya na saboh gampông lam calok nyang teumpat geuduëk dum ureuëng tan agama, nan calok nyan nakeuh **Lhan Na**, teumpat nyan dudoë teuma geukheun **Lam No**. Dudoë nibaknyan teuka keunan u calok nyan dum ureuëng nyang trôh dari macam dairah laén nyang ka leubèh maju, ureuëng teuka nyan ka neuba keunan reusam udép nyang maju sampoë disinan jeuët keu saboh gampông nyang uroë keu siuroë ho meutamah maju cit. 

Hana trép nibak nyan ramè cit trôh keunan ureuëng Islam nyang teuka dari timu, nibak dua boh keurajeuën Islam nyang ka leubèh maju reusamjih, Acèh Rayek ngon Pasè. Deungon geuikôt agama barô nyang geupeuturi lé ureuëng Islam Lamuri ngon Pasè, ureuëng gampông Lam No nyan dudoë ka geutamöng lam agama Islam cit.

## Asai seunurat
Pocut Meurah Intan

**Pocut Meurah Intan** kayém cit droëneuhnyan geumeuhôi ngön nan **Pocut di Biheuë** nakeuh sidroë pocut nibak turônan ulèe balang Keurajeuën Acèh. 

## Teumpat lahé
Gopnyan lahé di gampông Biheuë nibak thôn 1833, ayah gopnyan nakeuh Keujruën Biheuë. Pocut Meurah nakeuh nan nyang ka biasa geungui keu nan meuhôi dum ureuëng inong turônan Sultan Acéh. Nibak masa jaya Keurajeuën Acèh Darussalam dairah Biheuë nyan jitamöng lam Wilayah Sagoe XXII Mukim, Acèh Rayek, dudoë teuma bak akhé abad keu-19 nanggroë Biheuë nyan jitamöng lam wilayah XXII mukim: Pidië, Batèe, Padang Tiji, Kalé ngon Laweuëng.

Lam seunurat "Kolonial Verslag tahun 1905" keuneubah Beulanda, Pocut nakeuh sidroë ulèe balang nyang that anti keu Beulanda.

## Keuluarga
Lakoë Pocut Meurah Intan nan gobnyan Tuanku Abdul Majid, Aneuk Tuanku Abbas bin Sultan Alaidin Jauhar Alam Syah. Tuanku Abdul Majid nyoë nakeuh sidroë kawôm nibak keuluarga Sultan Acèh nyang yôh phôn han geutém sagai damèe ngon Beulanda. Tuanku Abdul Majid ulèe balang Keurajeuën Acèh nyang tugaih gobnyan nakeuh seubagoë syahbanda di kuala Batèe. Ngon seubab nyan lé Beulanda ka jipeugah Tuanku Abdul Majid nyan sidroë peurampok di laôt. 

Lam rumoh tangga Pocut ngon Tuanku Abdul Majid, na lahé lhèe droë aneuk agam, aneuk phôn geubôh nan Tuanku Muhammad nyang kayem cit geuhôi ngon nan Tuanku Muhammad Batèe, aneuk teungöh geubôh nan Tuanku Budiman, nyang tulôt nan gobnyan Tuanku Nurdin.

## Masa Prang Acèh
Lam masa ban-ban prang rayek di Acèh nyan ban limöng droë ureuëng nyan Ma, Ayah ngon lhèe droë aneuk agam geuh mandum ka saban kheun sapeuë pakat bak lawan Beulanda. Teuma dudoë bah that Tuanku Abdul Majid ka geumeunyeurah bak Beulanda, Pocut seureuta aneuk agam geuh han cit geusurôt lam seuëh prang nyan. Meuhat lheuëh Tuanku Abdul Majid meunyeurah, nyang jeuët keu panglima prang di wilayah XII mukim Pidië nakeuh Tuanku Muhammad Batèe seureuta geubantu lé adoë geuh Tuanku Nurdin. 

Nibak buleuën dua thôn 1900, lam saboh prang di dairah Tangsé, Tuanku Muhammad ka jidrop lé Marsosé, dua buleuën lheuëh nyan Tuanku Muhammad nyan ka jiboh u Tondano di Sulawèsi. 

Bak tanggai 11 buleuën siblah thôn 1902, Pocut seureuta ngon aneuk teungoh gobnyan Tuanku Budiman ka meuhasé jidrop teuntra Marsosé lam saboh prang di Padang Tiji. Lhèe thôn ureuëng nyan dua jitheun lam glap Beulanda di Acèh, meubarô nibak teungoh thôn 1905, Pocut ngon Tuanku Budiman seureuta sidroë kawôm geuh nyang nan gobnyan Tuanku Ibrahim ka jiboh lé Beulanda u nanggroë Blora di Jawa Teungöh.

Lam masa jiboh nyan gobnyan mandum nyan jipeuduëk bak rumoh Radèn Mas Ngabèhi Dono Muhammad, han jiôh dari Meuseujid Raya (Masjid Agung) Blora. Lhèe plôh dua thôn Pocut Meurah Intan disinan sampoë abéh umu neuh bak buleuën sikureuëng thôn 1937. Jirat Pocut na di gampông Tegalsari Tempurejo, Blora.

Keu cara keunang riwayat Pocut Meurah Intan, nan gobnyan ka geuboh keu nan Taman Uteuën Raya di Sulawah bak uroë nyoë.

## Nè
Bu guri

**Bu guri** nakeuh saboh peunajôh nyang kayém tateumèe jeuët keu peunajôh beungöh di Acèh. Bu nyan nakeuh bu nibak breuëh bit nyang geutaguën ngön pati santan u, geutamah lom ngön meubagoë aweuëh nyang kayém geungui lam peunajôh laén bak reusam ureuëng Acèh. 

Curak bu guri nyan hana jiôh bida ngon Bu Uduk di Jawa, rab saban cit ngön Bu Leumak di tanöh Meulayu.  

Keu teumön bu guri nyan kayém takalon geupajôh ngön sië manök atawa sië iték taguën putéh, eungkôt teucrôh atawa boh manök teulawok sambai, cr'ah boh reuteuëk atawa udeuëng taucô, cang boh timon, mi hun ngön aneuk kacang teulheuë, geutamah lom keurupuk udeuëng atawa keurupuk muliëng meubacut.

## Nè
Kuwah pliek u

**Kuwah pliek u** atawa di Pasè geukheun **Kuwah pliëk** nakeuh saboh peunajôh meukuwah santan nyang geutaguën nibak meupadum macam gulèe rampoë, kayém lam kuwah nyan geutamah udeuëng atawa geutamah cuë (bak reusam ureuëng Acèh Rayek). Geupeunan kuwah pliëk saweuëb dabeuëh utama kuwah nyan nakeuh **pliëk** (seupah u brôk nyang ka geucok minyeuk jih). 

Gulèe rampoë nyang jeuët keu asoë kuwah pliëk nakeuh : ôn muliëng, boh muliëng putik, boh reuteuëk, ôn peuték, ôn ubi, reubông kala, boh peuték putik ngon boh panah putik. Di Pasè kayém that geutamah udeuëng, teuma di Acèh Rayek geutamah cuë (saboh jeunèh sipôt itam nyang udép lam kruëng). Dabeuëh jih nyang laén nakeuh asam sunti, aweuëh, kunyèt, rheuë, ôn kruët ngon bawang.

Saboh macam teuk kuwah pliëk nyan nakeuh geutaguën ngön eungkôt paya atawa eungkôt paya udép nyang ka geupeuthô ngon asap.

## Ngieng cit

* Bu guri
Kuta Indra Patra

**Kuta Indra Patra** nakeuh saboh kuta nyang na di Ladong, Sagoe XXVI, Acèh Rayek. Meunurôt riwayat, kuta nyoe geupeudöng yôh masa Keurajeuen Lamuri.
Rukôn Islam

**Rukôn Islam** (bahsa Arab: **أركان الإسلام**) nakeuh limöng peukara nyang jeuët keu dasar agama bagi ureuëng Islam

Limöng peukara nyan nakeuh :
# Ucap dua kalimah syahadat.
# Peudong Seumayang siuroë simalam limöng boh watèe.
# Puasa nibak buleuën Ramadhan
# Bôh Jakeuet
# Ék Haji u Baitullah keu ureuëng nyang mampu.

Peurèntah bhah Rukôn Islam nyan na bak saboh Hadits nyang geupeutrôn lé Malaikat Jibril nyang deungön hadih nyan geupeunyata bhaih Islam, Iman, Ihsan ngön ubéna tanda keu Uroë Pagé lam 'aqidah Islam. Hadits nyan geuriwayat lé Sahbat Nabi, 'Umar bin Khattab ngön Abu Hurairah, (Ridha Allah ateuëh dua ureuëng nyan).
Hadih nyan jeuët neubeuët nibak bandua boh kitab Shahihain, Shahih Bukhari ngon Shahih Muslèm, nacit geuareutoë hadih nyan lam kitab Arbain Nawawi nibak hadih nyang keu dua.

## Nè
Wilayah watèe di Indonesia

Indônèsia geuweuek lam lhèe zona watèe, nyakni:

* **[[Watèe Indônèsia Barat]]** (WIB), ngon watèe tujôh jeum leubèh awai nibak Watèe Universal Geuatô (UTC) (UTC+07:00). Garéh buju seunipatjih nakeuh 105°BT. Wilayah nyang jitamong lam WIB nakeuh Pulo Ruja, Jawa, Kalimantan Barat ngon Kalimantan Teungöh.
* **[[Watèe Indônèsia Teungoh]]** (WITA), ngon watèe lapan jeum leubèh awai nibak UTC (UTC+08:00). Garéh buju seunipatjih nakeuh 120°BT. Wilayah nyang jitamong lam WITA nakeuh Kalimantan Seulatan, Kalimantan Timu, Kalimantan Barôh, Pulo Sulawèsi ngon Pulo-pulo Sunda Ubeut.
* **[[Watèe Indônèsia Timu]]** (WIT), ngon watèe sikureueng jeum leubèh awai nibak UTC (UTC+09:00). Garéh buju seunipatjih nakeuh 135°BT. Wilayah nyang jitamong lam WIT nakeuh Maluku ngon Papua.
Syamsuddin Mahmud

Prof. Dr. H. **Syamsudin Mahmud**, M.Si. () nakeuh Gubernur Acèh lam periode thôn 1993 sampoë 2000. Gopnyan geuduëk seubagoë Gubernur Acèh keu geunantoë Ibrahim Hasan. Gopnyan abéh umu nibak tanggai 22 buleuën limöng thôn 2021, lam umu gopnyan 87 thôn.

## Nè
Ahmad Kandang

**Muhammad Rasyid**, atawa leubèh geuturi ngön nan **Ahmad Kandang** atawa cit **Amad Kandang** (1964 — 27 buleuën sa thôn 2001) nakeuh sidroë ureueng nyang muprang sajan GAM lam masa kirôh di Acèh ban-ban nyoe. Gopnyan na tom geuduëk keu sidroe Panglima Operasi Geurakan Acèh Merdeka wilayah Pasè.

## Riwayat Udép
Nan aseuli gopnyan Muhammad Rasyid. Meuhat nyang leubèh geuturi ngön nan Ahmad Kandang, saweuëb gopnyan lahè ngön neuduëk di gampông Meunasah Blang Kandang, Muara Dua, Lhôkseumawe.

Nibak akhé buleuën duablah thôn 1998, Ahmad Kandang jeuët keu sidroë ureuëng GAM nyang that jimita lé teuntra ngon peulisi Indonesia. Gopnyan nibak watèe nyan ka jitudôh jeuët keu ureuëng nyang poh na padum-padum droë anggèta ABRI (jinoë TNI). Bak seubab jimita gopnyan keuh lé ABRI ka jipeuna keuh saboh operasi nyang jipeunan Operasi Wibawa ’99, ngön seubab na operasi nyan jeuet keu sang-sang Acèh nibak watèe nyan kajeuët keu mideuën prang. Bah that operasi nyan that teuga bak masanyan, Ahmad Kandang hana meuhasé jiteumèe drop cit lé teuntra atawa peulisi saweuëb gopnyan ka geulindông lé teuntra GAM ngön ureuëng Gampông Kandang.

Bak teungöh buleuën siblah thôn 1998, lam keujadian nyang keu phôn seugohlom Operasi Wibawa ’99, watèe nyan saboh pasukan Brimob ka jikhôp ban silingka rumöh Ahmad Kandang di Meunasah Blang. Meuhat bak watèe nyan han meuhasé jidrop atawa jipoh gopnyan seubab bak watèe keujadian nyan lam rumoh gopnyan na ureuëng inöng ngön aneuk manyak cut, lom pih seubab that ramèe ureuëng meurôn-rôn keunan bak rumoh nyan nyang tujuan meujak dong keu pageuë badan geulindông gopnyan lam ch'eh ch'oh nyan. Ngön cara meunan keuh gopnyan meuhasé geupeuseulamat droë.

Ahmad Kandang geuthèe cit sidroë ureuëng nyang that ahli bak keurija peugot bom. Bak saboh peuneugah, le that bom nyang geupeuduëk lé ureuëng GAM keu tujuan peutheun operasi TNI, hasé nibak peuneugot gopnyan. Dudoë ka teukeudi, bak tanggai 27 buleuën sa thôn 2001, nibak saboh teumpat di Pasè, abéh umu gopnyan seubab beureutôh sineuk bom nyang teungöh geupeugot keu seunyata jak lawan TNI.

## Nè
Ibrahim Hasan

Prof. Dr. **Ibrahim Hasan**, M.B.A. () nakeuh sidroë Gubernur Acèh lam periode thôn 1986–1993. Nibak tingkat nasional, gopnyan natom neuduëk keu Menteri Negara Urusan Pangan/Kepala Badan Urusan Logistik bak periode thôn 1993–1995 keu geunantoë Letjen (Purn.) TNI Bustanil Arifin nyang seugohlom Ibrahim Hassan ka lheuëh neuduëk 25 thôn seubagoë Kepala Bulog. Lam bhaih akademis, gopnyan seugohlom neuduëk keu Gubernur Acèh neukeuh neumat jabatan Rektor Universitas Syiah Kuala masa tugaih thôn 1973–1982.

## Peunawôt luwa
*  Mantan Kabulog Ibrahim Hasan Tutup Usia
Tarmizi Abdul Karim

Dr. Ir. **Tarmizi Abdul Karim**, M.Sc. () nakeuh sidroë ureuëng bako nyang teuka dari Acèh. Gobnyan natom neuduëk lhèe go nibak jabatan gubernur, ban lhèe nyan nakeuh jeuët keu Penjabat Gubernur Kalimantan Timu, Acèh ngön Kalimantan Seulatan, seugohlom jeuët neuduëk keu gubernur gobnyan nakeuh sidroë Bupati Aceh Utara.

## Riwayat jabatan
* Bupati Aceh Utara (1997–2002)
* Kepala Bappeda Provinsi Aceh
* Wakil Ketua BKPMD
* Staf Ahli Mendagri lam Ekonomi ngön Keuangan
* Penjabat Gubernur Kalimantan Timu (2008)
* Kepala Bagian Pendidikan dan Pelatihan Kementerian Dalam Negeri
* Penjabat Gubernur Acèh (2012)
* Irjen Kemendagri RI (2015)
* Penjabat Gubernur Kalimantan Seulatan (2015–2016)

## Riwayat peundidékan

* Madrasah Ibtidaiyah Lhôksukôn Thôn 1969
* Madrasah Tsanawiyah Lhôksukôn Thôn 1973
* SMA Adidarma Banda Acèh Tahun 1975
* S1 Fakultas Pertanian Universitas Syiah Kuala, Banda Acèh Thôn 1981
* S2 Universitas Washington DC, AS Thôn 1987
* Kandidat Doktor (S3) Ilmu Tafsir Al-Qur'an Perguruan Tinggi Ilmu Qur'an Jakarta Thôn 2016



## Referensi
Zaini Abdullah

dr. H. **Zaini Abdullah** () nakeuh sidroë peujuang GAM. Gopnyan lam GAM neuduëk seubagoë meuntroë lua nanggroë Geurakan Acèh Meurdèka ngön neumeujuang lam bhaih diplomasi di lua nanggroë. Nibak thôn 2012 sampoë 'an thôn 2017, gopnyan neuduëk seubagoë Gubernur Acèh. Lam Pilkada thôn 2012 gopnyan ka geupiléh lé rakyat Acèh jeut keu gubernur Acèh ngön waki gopnyan Muzakir Manaf rot Partai Acèh.

Di Acèh meujan nan gopnyan geukheun seubagöë Abu Doto, saweuëb gopnyan nakeuh sidroë ureuëng chik nyang geuhoreumat lé rakyat Acèh.

Bak thôn 1976, yôh Teungku Hasan Muhammad di Tiro ureuëng chik nyang peudong Geurakan Acèh Meurdèka ka geupeunyata prang keu peumerèntah Indonesia, Zaini Abdullah neutamöng lam Geurakan nyan ngön jeuët keu sidroë peunasihat utama Hasan di Tiro. Nibak thôn 1981, Zaini Abdullah ka neuikôt langkah Hasan di Tiro keu neujak duëk u neugara Swèdia, watèe nyan gopnyan neuteubiët dari Indonesia rot Medan ngon na neupiyôh hana trép di Singapura.

## Riwayat Peundidékan
* Sikula Rakyat Beureunuën, Mutiara, Kabupatèn Pidië Thôn 1952
* SMP Kota Sigli, Kabupatèn Pidië, Acèh, Indonesia Thôn 1957
* SMA Kutaraja, Banda Acèh Thôn 1960
* Fakultas Kedokteran Universitas Sumatra Utara (USU), Kota Medan Thôn 1972
* Universitas Uppsala, Kota Uppsala-Swèdia 
* Peundidékan spesialis ‘Family Doctor’ di Karolinska Universitets Sjukhus Huddinge, Stockholm-Swèdia 

## Riwayat Keurija
* Kepala Puskesmas/Kepala Rumöh Sakèt Umum Kuala Simpang–Acèh Timu Thôn 1972 sampoë thôn 1975
* Spesialis, studi kedokteran kebidanan, Rumöh Sakét Umum Pirngadi, Universitas Sumatera Utara, Medan Thôn 1975 sampoë thôn 1977
* Aktif seubagoë dokto bak padum boh Rumöh Sakét di Swedia Thôn 1982 sampoë thôn 2005
* Pansiôn ngön neukeurija seubagoë Konsultan Kesihatan ngön dokto bak Rumöh Sakét Umum ngön Health Centre di Swèdia Thôn 2005 sampoë thôn 2009
* Gubernur Acèh 2012 Thôn sampoë thôn 2017

## Nè
Ibnu Hajar Al-'Asqalani

**Ibnu Hajar Al-Asqalani** (773 H/1372 M – 852 H/1449 M) nakeuh sidroë ulama rayek lam Madeuhab Syafi'i. Droëneuhnyan nakeuh sidroë ulama ileumèe hadits. Nan leungkap droëneuhnyan nakeuh **Syihabuddin Abul Fadhl Ahmad bin Ali bin Muhammad bin Muhammad bin Ali bin Mahmud bin Ahmad bin Hajar**, droëneuhnyan leubèh meusyeuhu ngon nan Ibnu Hajar al-Asqalani saweuëb teumpat neulahé seureuta indatu neuh teuka nibak nanggroë Ashqalan, Palestina. Kitab seunurat droëneuhnyan neubôh nan **Fathul Bari**, kitab nyoë nakeuh saboh kitab nyang that leungkap nibak ubéna kitab-kitab laén bak syarèh kitab Hadits Shahih Bukhari nyang tom geusurat.

## Masa Neujak Meununtut ileumèe
Gobnyan awai that geujak meununtut ileumèe agama di Nanggroë Meusé, lheuëh nyan neujak meudagang u mumacam nanggroë Islam nyang laén. Ubéna nanggroë nyang tom neujak meudagang keu mita ileumèe agama nakeuh u :
* Dua tanoh hareuëm (*Al-Haramain*), Makkah ngon Madinah. Gobnyan neuduëk di nanggroë Makkah al Mukarramah ngon na neuseumayang Tarawèh di Meuseujid al-Haram nibak thôn 785 H. Nibak masa nyan umu gobnyan nakeuh 12 thôn. Disinan gobnyan neubeuët kitab Shahih Bukhari nibak gurèe gobnyan Syèh Al-Muhaddits ‘Afifuddin an-Naisaburi al-Makki. Lheuëh nyan gobnyan na meupadum go teuk neujak u Makkah keu neujak peubuët ibadah haji ngon umrah.
* Damaskus, disinoë gobnyan geumeugurèe bak Syèh Ibnu Mulaqqin ngon Syèh Al-Bulqini.

* Baitul Maqdis, ngon ubéna nanggroë di Palestina pih kalheuh neujak, lagèe Nablus, Khalil, Ramallah ngon Ghuzzah. Nibak ubéna nanggroë di Palestina gobnyan neujak meurumpok ngon mandum ulama keu neutuëng ileumèe ngon neucok manfa'at. 
* Shan’a ngon meupadum boh nanggroë laén di Yaman nacit neujak mita ileumèe nibak ulama disinan.
Keubit yôh masa putik neuh hana sagai-sagai neupiyôh bak neumeudagang ngon neujak tuëng ileumèe langsông nibak ubéna ulama chik bak masa nyan, meusampoë ngon nyankeuh gobnyan dudoë jeuët keu sidroë ulama nyang that luah ileumèe geuh.

## Seunurat Kitab
Ibnu Hajar phôn neuseumurat kitab yôh masa umu neuhnyan mantong 23 thôn, lheuëh nibak nyan hana sagai cré udép neuh keu neuseumurat sampoë masa teuka ajai droëneuhnyan. Meusampoë jeuët keu kayém that nibak masa nyan ubéna Raja seureuta ubéna 'Amir di nanggroë Islam keubit galak that bak meutuka-tuka hadiah ngon peuneujôk Kitab nyang geusurat lé Ibnu Hajar. Bak peuneugah aneuk murid neuh, Syèh Imum As-Sakhawi, jumeulah kitab nyang neusurat lé Ibnu Hajar nakeuh 270 boh kitab. Rab mandum asoë kitab nyan nakeuh lam bhah Ileumèe Hadits, nyang geusurat lam curak riwayat ngon *dirayat*. Kitab droëneuhyan nyang that geuthèe nakeuh :
* *[[Fathul Bari]]*
* *[[Tahdzib at-Tahdzib]]*
* *Al-Ishabah fi Tamyiz ash-Shahabah*, ènsiklopèdi riwayat udép sahbat nabi.
* *[[Bulughul Maram]]*
* *Al-Isti'dad Liyaumil Mii'aad*
* ''Nukhbatul Fikr, (bhah Musthalah hadits)

## Nè
Al-Mansur Qalawun

**Qalāwūn aṣ-Ṣāliḥī** (bahsa Arab: قلاوون الصالحي, s. 1222 – 1290) nakeuh sidroë sulôtan Mamluk Bahri nyang keutujôh. Gopnyan geuduëk kuasa di Mesir dari thôn 1279 sampoë thôn 1290.

## Nè

* *The Travels of Ibn Battuta* translated by H.A.R. Gibb

## Peunawôt lua
* The American University in Cairo - Complex of Qalawun
Qaitbay

**Sulôtan Abu Al-Nasr Sayf ad-Din Al-Ashraf Qaitbay** (bahsa Arab: السلطان أبو النصر سيف الدين الأشرف قايتباي) (thôn 1416/1418 – thôn 1496) nakeuh sidroë Sulôtan Mamluk Burji Mesir dari thôn 872-901 Hijriyah (1468-1496 Masehi). (transliterasi laén nibak nan gopnyan nakeuh Qaytbay ngön Kait Bey.) Gopnyan lahé seubagoë ureuëng Sirkasia, ngön tom geupubloë keu lamiët lé sulôtan keu sikureuëng Barsbay (thôn 1422 sampoë thôn 1438 M), dudoë gopnyan geupeumardèka lé sulôtan keu siblah Jaqmaq (thôn1438 sampoë thôn 1453 M).

## Nè
* Stefano Carboni, *Venice and the Islamic World, 828–1797* (New Haven, 2007).
* J.-C. Garcin, "The regime of the Circassian Mamluks," in C.F. Petry, ed., *The Cambridge History of Egypt I: Islamic Egypt, 640–1517* (Cambridge, 1998), 290–317.
* 
* A. W. Newhall, *The patronage of the Mamluk Sultan Qā’it Bay, 872–901/1468–1496* (Diss. Harvard, 1987).
* C.F. Petry, *Twilight of majesty: the reigns of the Mamlūk Sultans al-Ashrāf Qāytbāy and Qānṣūh al-Ghawrī in Egypt* (Seattle, 1993).
*
Hijaz

**Hijaz** (Hejaz, Hedjaz bahasa Arab: الحجاز, translit. al-Ḥijāz, areutijih. 'watas') nakeuh saboh wilayah nyang luah blah röt barat laôt Arab Saudi. Wilayah nyoë leubèh geuturi seubagoë teumpat neuduëk dua boh banda suci Islam, Mekkah ngon Madinah. Seubagoë saboh wilayah, Hijaz —saweuëb di sinan na dumna teumpat suci agama Islam— nakeuh jeuët keu teumpat nyang that peunténg lam tarèh ngon puliték Arab seureuta Islam sampoë 'an uroë nyoë.

## Nè
Seumayang istisqa

**Seumayang Istisqa** nakeuh saboh seumayang Sunnah nyang geupeudong lé ureuëng Islam keu geumeulakèe beu Geupeutrôn lé Potallah. Seumayang Istisqa nyan kayém geupeudong ngon meujama'ah bak watèe musém khuëng atawa na peureulèe beuna ujeuën keu hajat udép nyang laén.
Seuriba

**Seuriba** (Latèn: *Cyanthillium cinereum*) nakeuh jeunèh bak naleueng nyang na di Acèh. Lam basa Indônèsia bak nyoe geupeunan *sawi langit* .
Bayu

[jmpl|right|300px|Bak Bayu nyang timoh di [Simeuluë]]
**Bayu** atawa **bak bayu** (nan Latin: *Pterospermum javanicum*), nakeuh saboh macam peunula bak kayèë kreuëh, ngon jeut jitimoh manyang sampoë 45 mètè ngon raya bak jih trôh 1 mètè raya. 

Bak bayu nakeuh spèsiès peunula nibak keuluarga *Malvaceae*. Peunula nyoë nakeuh jeunèh bak kayèë nyang got that geungui keu peukakaih rumoh peuneugot utôh kayèë bak miseuë mèh, kurusi ngon dum peukakaih nyang laén. Jitimoh biasajih bak dairah nyang dataran meuyub, nibak teumpat nyang laèn bak bayu nyan geupeunan *bayur*, *cayur* (Sd.); *bayur*, *wayur*, *wadang*, *walang* (Jw.); *phenjur* (Md.); *bolang* (Bal.); *buli* (Slw..); *damarsala* (NTT); *teunggi leuyan* (Kal.).

Laèn di Indonesia bak bayu na jitimoh cit ban saboh dônya khusuihjih bak dairah nyang meuiklim tropis, lagèë di India blah röt tunong, ban saboh wilayah Asia Teunggara, ngon na cit sampoë u Amèrika Teungoh seureuta Brasil.

## Nè
Wangsa Saud

**Wangsa Saud** atawa **Bani Saud** (bahsa Arab: آل سعود, translit. ʾĀl Saʿūd) nakeuh saboh wangsa nyang nibak masa nyöë jeuët keu wangsa nyang mat kuasa di Keurajeuën Keurajeuën Arab Saudi. Wangsa nyöe phôn that geupuga lé Saud bin Muhammad bak thôn 1720. Neugara modèrn Arab Saudi geupuga bak thôn 1932, meuhat ukheuë seureuta peungarôh Wangsa Saud ka geulhom di Jazirah Arab ka padum abad seugohlomnyan. Wangsa Saud kaleupah nibak lhèe tahap : Neugara Saudi Phôn, Negara Saudi Keu dua, ngön Neugara modèrn Arab Saudi.

Indatu nyang paléng chik nyang geusurat lam tarèh Wangsa Saud nakeuh Mani' bin Rabi'ah al-Muraidi, nyang meusajan ngön kawôm geuh teuka u Diriyah antara thôn 1446–1463 keu geujak meuduëk disinan.

Peumimpin Chik Wangsa Saud ngön raja Arab Saudi jinoë nakeuh Raja Salman bin Abdul Aziz.

## Nè
Geulinggang

jmpl|right|200px| Bak ngon ôn Geulinggang

**Geulinggang** atawa **Linggang** (lam Bahsa Latin : *Senna alata*), nakeuh saboh jeunèh peunula seumak nyang jeuët jitimoh dumpat mantong. Kayèm that ta teumeung bak geulinggang nyan jitimoh nibak binèh kruëng, lam palôh, lam lampôh soh, lam uteuën muda, ngon lam blang.

## Etimologi
jmpl|right|200px|Wareuna kunèng bungong geulinggang

Nibak dairah laén Indonesia bak geulinggang nyan geupeunan *daun kupang*, *ketepeng*, *gelenggang*, *kupang-kupang* (Meulayu), *Gelinggang* (Paser), *ura'kap* (Busang), *ketepeng cina*, *ketepeng kebo* (Jw.), *ki manila*, *ketepang badak* (Sd.), *saya mara*, *haya mara* (Halamahera Barôh), *acon-aconan* (Md.), *tabankun* (Tidoré) ngon *kupang-kupang* (Ternaté).

## Morfologi
Manyang bak geulinggang nyan jeuët sampoë 5 mètè. Bak jih meukayèë, bulat, ngon wareuna kulét bak nyan cokelat kuto. Ôn jih meususôn bak saboh tangké, timoh lagèë meusayeuëp ngon jumeulah ôn jih geunap, aneuk ôn jih nyan na 8 sampoë 24 pasang. Rupa ôn jih nakeuh bulat panyang ngon ujông tumpôi binèh ôn jih rata, tiëp ôn nyan na panyang 3,5–15 cm, ngon raya ôn 2,5–9 cm. 

Bungong geulinggang nyan nakeuh jeunèh bungong meukulah, jitubiët bak mu bungong. Ôn bungong jih na limong boh ulah, ngon meuwareuna kunèng.

## Khasiet
Ôn geulinggang nyan nakeuh meukhasiët jeuët keu ubat gatai kulét lagèë kudé, kurap, gluëm, jeuët cit keu ubat cabok ngon ubat sijuëk seu'uëm.

## Eu cit
* Bak kayèe
Bakoh

**Bakoh** (Latèn: *Ixobrychus cinnanomeus*) nakeuh jeunèh cicém sibansa kuek ubeut nyang udép lam paya atawa lam blang. Lam bahsa Indônèsia cicém nyoe geupeunan *Bambangan merah*.

## Eu cit
* Kuek
* Canie
* Dhôk
* Tangiriek
Laôt

**La’ôt** nakeuh bagian muka bumoë nyang meuie nyang meungklèh ngön daratan. Meulaén ngön bagian bumoe meuie nyang na bak darat, lagèe tasék ngön kruëng nyang iejih tabeue, ie lam laôt nakeuh ie masén.

## Eu cit
* Banuwa
* Krueng
* Tasék